Atli Ísleifsson skrifar 30. ágúst 2014 10:03 Ákveðið var að fresta aðalfundi um viku síðdegis í gær vegna ágreinings um ársreikninga . Vísir / Anton Sigurður G. Guðjónsson , lögmaður Björns Leifssonar , segir Reyni Traustason , ritstjóra DV , vera „ óheiðarlegan með afbrigðum “ og að hann hafi þegar upp sé staðið fallið á eigin bragði . Aðalfundi DV var frestað um viku í gær og segir Sigurður að „ Reynir Traustason og fylgihnettir hans [ séu nú ] í algjörum minni hluta “ í félaginu . Þetta kemur fram í pistli Sigurðar sem birtur var á Pressunni í gær þar sem hann rekur atburði í kringum aðalfund félagsins . Í pistlinum kemur fram að Reynir Traustason hafi hafnað „ þeirri sjálfsögðu ósk að eigendur meirihluta hlutafjár í félaginu fengju þrjá menn í stjórn og eigendur minnihluta hlutafjár tvo . “ Sigurður fjallar um eldri samþykktir DV sem hafi verið ætlað að tryggja dreifða eignaraðild í félaginu . „ Allt þar til haldinn var stjórnarfundur í DV ehf fjórum klukkutímum fyrir boðaðan aðalfund í dag . “ Sigurður rekur hvernig Reynir hafi reynt að breyta eignarhaldi í félaginu á stjórnarfundi í gær og látið skrá eignarhluti á börn sín . „ Reynir Traustason átti hlut í DV ehf. að nafnverði kr. 15.000.000 sem svaraði til 9.66% af heildar hlutafé félagsins þegar stjórnarfundurinn byrjaði . Þegar Reynir Traustason var búinn að troða því í gegnum stjórn , að enginn hluthafi færi með meira en 5% atkvæðisréttar á aðalfundinum , brá hann á það ráð til að tryggja að enginn hluta hans færi í súginn með því að selja vinum og vandamönnum hluti sína , urðu börn hans þannig skyndilega hluthafar í félaginu og hefur verið splæst DV-forsíðum í gegnum tíðina á minni skandala . “ Reynir potturinn og pannan í viku til viðbótarÁkveðið var að fresta aðalfundi um viku síðdegis í gær vegna ágreinings um ársreikninga . Segir Sigurður að Reynir verði því enn potturinn og pannan í stjórn DV ehf. um einnar viku skeið . „ Hann stendur nú frammi fyrir því að allir hlutahafar sem eiga 5% í DV ehf. eða meira munu fyrir framhaldsaðalfundinn selja hluti sína með sama hætti og hann sjálfur til vina og vandamanna og tryggja þannig að hvert og eitt atkvæða þeirra nýtist . Reynir Traustason og fylgihnettir hans eru þá í algjörum minni hluta . Kannski með um 20% hlutafjár . “ Sigurður segist gera ráð fyrir að Reynir mun svara fyrir sig . „ Hann mun þá væntanlega segja frá því að hlutir hans í Ólafstúni ehf. hafi verið teknir af honum . Ekkert hefur verið tekið af Reyni Traustasyni . Hann sá alfarið um það sjálfur . Reynir Traustason hefur aldrei greint einum eða neinum frá því að hann undirritaði fundargerð um hækkun hlutafjár í Ólafstúni ehf. , áskriftarskrá að nýjum hlutum og tilkynningu til fyrirtækjaskrá ríkisskattstjóra , þar sem Reynir tryggði lánveitanda sínum persónulega og Ólafstúns ehf. yfirráðarétt yfir félaginu . “ Sigurður segir að í upphafi aðalfundar hafi Reynir verið sigurviss en að þegar á reyndi hafi sigurvissa hans verið byggð á sandi . „ Muni ég rétt geymir Biblían gildisdóm um þann sem byggir hús sitt á sandi . Og muni ég rétt standa slík hús ekki lengi , ef á reynir . Sandur sá sem Reynir Traustason byggði sigurvissu sína á fyrir aðalfundinn í dag er óheiðarleikinn ; hann kemur alltaf í bakið á mönnum . “